kardosdrur/scandi-wiki huggingface dataset:
Forfatter Martin Jensen og hustru Manja Jensen Legat

Forfatter Martin Jensen og hustru Manja Jensen Legat er et litterært legat der uddeles årligt.

Legatet blev oprettet i 1983 efter Martin Jensens død af hans enke, kommunisten Manja Kupfer, der var flygtning fra Litauen. Det tildeles en fortjenstfuld forfatter (lyriker eller romanforfatter), hveranden gang en forfatter af jødisk oprindelse og hveranden gang en jyde.

Modtagere 

 1983: Anne Marie Løn
 1984: Knud Holst
 1985: Nina Malinovski
 1986: Mette Kappel
 1987:
 1988:
 1989
 1990
 1991
 1992: Jytte Borberg
 1993: Sam Besekow
 1994: Janus Kodal
 1995: Pia Tafdrup
 1996: Henning Mortensen
 1997: Nina Foighel
 1998: Viggo Madsen
 1999
 2000: Sally Altschuler
 2001: Hans Otto Jørgensen
 2002: Daniel Zimakoff
 2003
 2004: Erik Trigger Olesen
 2005
 2006
 2007: Iben Claces
 2008
 2009
 2010
 2011
 2012: Thøger Jensen
 2013
 2014
 2015: Cindy Lynn Brown
 2016: Glenn Christian
 2017
 2018

Eksterne henvisninger 
 forfatteren martin jensen og Manja Jensen 

Litteraturpriser fra Danmark
Etableret i 1983
Stellaris

Stellaris er et 4X strategi-videospil udviklet og udgivet af Paradox Interactive. Stellaris gameplay omhandler udforskningen af rummet, administration af et imperium, diplomati, og krigsførsel i rummet mod andre rumvæsner. Den blev udgivet verden over til Windows, OS X og Linux den 9. maj 2016 og den 26. februar 2019 til PlayStation 4 og Xbox One.

Gameplay 
Stellaris er et strategispil i realtid, der er sat i rummet, begyndende i år 2200. Spillere styrer en art (herunder mennesket) i dens tidlige stadier af rumforskning, lige efter opfindelsen af hurtigere-end-lys (FTL) rumskibsteknologi. Afhængigt af flere faktorer, såsom civilisationens etik og spillerens ønsker, kan imperiets endelige mål spænde fra galaktisk erobring, opsamling af ressourcer og teknologisk overherredømme til fredelig sameksistens med eller absolut ødelæggelse af alt andet levende liv. Spilleren kontrollerer skibe, videnskab, byggeri og militære fartøjer. Kamp omfatter rumkamp og jordkamp og er mere centreret mod det større billede, forberedelse og strategi. Der er også diplomatiske muligheder såsom alliancer og handelsaftaler med andre racer.

Spillet begynder enten ved at vælge et af de allerede designede imperier eller ved selv at designe et. Processen med at skabe en art involverer flere forskellige valg.

Udvikling og udgivelse 
Stellaris blev udviklet af Paradox Development Studios og udgivet af deres moderselskab, Paradox Interactive. Spillet bruger den samme Clausewitz Engine, som studiet har brugt siden Europa Universalis III i 2007 omend med nogle ændringer, såsom brugen af fysisk baseret rendering (PBR). Det blev officielt annonceret på Gamescom i august 2015.

Modtagelse 
 I en forhåndsvisning af spillet på Rock, Paper, Shotgun skrev Adam Smith, at Stellaris "kunne være Paradoxs 'bedste moment' (eng: finest hour) og et vartegn i udviklingen af både 4X og strategidesign."

Ved udgivelsen modtog Stellaris gunstige anmeldelser, hvor Metacritic gav det en samlet score på 78/100. En række anmeldelser understregede spillets tilgængelige brugerflade og design sammen med et meget fordybende og næsten Rollespils-lignende tidligt spil, der var stærkt påvirket af spillerens beslutninger om artsdesign og også nyheden i slutspilets krisebegivenheder. De mere blandede anmeldelser bemærkede også, at midten af spillet kunne være mindre spændende takket være et alt for simpelt diplomatisk system og en noget passiv AI.

Referencer 

Xbox One-spil
Windows-spil
PlayStation 4-spil
Mac OS X-spil
Linux-spil
Computerspil fra 2016
Hos Anna

Hos Anna er et dansk band bestående af  Hanne Rømer (vokal, guitar saxofon), Lotte Rømer (vokal, bas, violin), Irene Becker (piano, vokal) og Karen Mortensen (trommer).

Kilder og henvisninger

 Diskografi på  discogs.com

Musikgrupper fra Danmark
Stanislav Grof

Stanislav Grof (født 1. juli 1931) er en tjekkisk psykiater, der betragtes som en af grundlæggerne af den transpersonlige psykologi. Han er desuden forsker i særlige bevidsthedstilstande ud fra et mål om at kunne opnå indsigt i og helbrede den menneskelige psyke. Herunder er han kendt for at have udviklet en særlig åndedrætsmetode kaldet holotropisk åndedrætsterapi. De senere år har han fået opmærksomhed i forbindelse med den stigende videnskabeliggørelse af psykedelia.

Bibliografi 
På engelsk
 Realms Of The Human Unconscious: Observations From LSD Research(1975), republished by Souvenir Press in 2010
 The Human Encounter With Death(1977) with Joan Halifax
 LSD Psychotherapy (1980)
 Beyond Death: The Gates Of Consciousness (1981) with Christina Grof
 Ancient Wisdom And Modern Science (1984) Edited by Stanislav Grof
 Beyond the Brain: Birth, Death And Transcendence In Psychotherapy(1985)
 Human Survival And Consciousness Evolution (1988) Edited with Marjorie L. Valier
 The Adventure Of Self-Discovery: Dimensions of Consciousness And New Perspectives In Psychotherapy(1988)
 Spiritual Emergency: When Personal Transformation Becomes A Crisis(1989) Edited with Christina Grof
 The Stormy Search For The Self: A Guide To Personal Growth Through Transformative Crisis (1990) with Christina Grof
 The Holotropic Mind: The Three levels Of Human Consciousness And How They Shape Our Lives (1992) with Hal Zina Bennet
 Books Of The Dead: Manuals For Living And Dying (1993)
 The Thirst For Wholeness: Attachment, Addiction And The Spiritual Path (1994) by Christina Grof
 The Transpersonal Vision (1998) book and audio
 The Cosmic Game: Explorations Of The Frontiers Of Human Consciousness (1998)
 The Consciousness Revolution: A Transatlantic Dialogue (1999) with Peter Russell and Ervin Laszlo. Foreword by Ken Wilber
 Psychology Of The Future: Lessons From Modern Consciousness Research (2000)
 The Call of the Jaguar (2002)
 Caterpillar Dreams (2004) with Melody Sullivan
 When The Impossible Happens: Adventures In Non-Ordinary Reality(2006)
 The Ultimate Journey: Consciousness And The Mystery Of Death (2006)
 "New Perspectives in Understanding and Treatment of Emotional Disorders," Chapter 13 in Psychedelic Medicine: New Evidence for Hallucinogens as Treatments,Michael J. Winkelman and Thomas B. Roberts (editors) (2007). Westport, CT: Praeger/Greenwood.
 LSD: Doorway to the Numinous: The Groundbreaking Psychedelic Research into Realms of the Human Unconscious (2009)
 Holotropic Breathwork: A New Approach to Self-Exploration and Therapy (2010)
 Healing Our Deepest Wounds: The Holotropic Paradigm Shift (2012)

På dansk
 Den indre rejse. Borgen 1977
 Fremtidens psykologi. Borgen 2001
 Jaguarens kald. Hovedgaden 2002

Referencer 

Psykologer
Personer fra Tjekkiet
Markus Gabriel

Markus Gabriel er en internationalt anerkendt tysk fagfilosof og bestseller-forfatter. Han er ansat som professor i filosofi ved universitetet i Bonn, hvor han også er ditektør for centret for international filosofi.

De senere år er han især blevet kendt for sin kritik af de reduktionistiske tendenser i neurovidenskaben. Ifølge Gabriel tages der fejl, når menneskets bevidsthed reduceres til hjernen. Det påpeges i hans bog I am Not a Brain: Philosophy of Mind for the 21st Century.

Hans bog Hvorfor verden ikke findes er oversat til dansk. Her viser Gabriel, at naturvidenskaberne tager fejl, hvis de tror, at de kan forklare hele verden. Ifølge Gabriel er en stor del af virkeligheden nemlig ikke styret af naturens love.

I hans seneste bog Des Sinn des Denkens fra 2018 viser han, at menneskets tænkning ikke kan reduceres til biologi.

Markus Gabriel var hovedtaler ved Dansk Filosofisk Selskabs årsmøde på Roskilde Universitet i 2018. Han har desuden været gæsteprofessor ved Aarhus Universitet.

Værker 

 Der Mensch im Mythos: Untersuchungen über Ontotheologie, Anthropologie und Selbstbewusstseinsgeschichte in Schellings „Philosophie der Mythologie“. Walter de Gruyter, 2006 ().
 An den Grenzen der Erkenntnistheorie. Die notwendige Endlichkeit des objektiven Wissens als Lektion des Skeptizismus. Karl Alber, 2008 ().
 Antike und moderne Skepsis zur Einführung. Junius, Hamburg 2008, .
 Mythology, Madness, and Laughter: Subjectivity in German Idealism (with Slavoj Žižek). Continuum, 2009.
 Skeptizismus und Idealismus in der Antike. Suhrkamp, 2009 ().
 Die Erkenntnis der Welt. Eine Einführung in die Erkenntnistheorie.Karl Alber, Freiburg i. Br./München 2012. .
 Warum es die Welt nicht gibt. Ullstein, Berlin 2013, . (Why the World does not Exist, Polity Press, 2015, )
 Fields of Sense: A New Realist Ontology. Edinburgh University Press, 2015 .
 I am Not a Brain: Philosophy of Mind for the 21st Century. Polity Press, 2017 ().
 Neo-Existentialism. Polity Press, 2018 ().
 Hvorfor verden ikke findes. Philosophia 2018
 Der Sinn des Denkens. Ullstein 2018

Se også 

 Eksistensteologi
 Eksistentiel terapi
 Eksistentiel filosofi

Kilder og henvisninger 

Filosoffer fra Tyskland
C-byrån

C-byrån ("C-bureauet") var en svensk hemmelig efterretningstjeneste under det svenske forsvar, som blev etableret i 1939. Den blev fra 1940 ledet af Carl Petersén. Under anden verdenskrig organiserede C-byrån (opkaldt efter den central, hvor tjenesten havde kontorer) operationer i det tyskbesatte Norge og Operation Stella Polaris i Finland.

C-byrån blev oprettet i 1939, et par måneder efter at anden verdenskrig var brudt ud, på fælles initiativ af den daværende forsvarschef Olof Thörnell og afdelingschefen Carlos Adlercreutz. Carl Petersén og kollegaen Helmuth Ternberg delte ansvaret for at indhente information mellem sig: Petersén indhentede oplysninger om de allierede, mens Ternberg koncentrerede sig om Finland, Tyskland, Ungarn og Schweiz. Ternbergs primære informationskilde var, ifølge ham selv, chefen for den tyske militære efterretningstjeneste Abwehr, Wilhelm Canaris.

C-byrån var den organisation, som i efteråret 1944 på svensk side havde ansvaret for Operation Stella Polaris, hvor op mod 800 personer samt store mængder med finsk Signalefterretningsmateriale fra den finsk-russiske Forsættelseskrig i hemmelighed blev fragtet fra Finland til Sverige.

C-byråns informationsudveksling med tyske Abwehr blev efter krigen anset for at være en belastning for forsvaret, så i 1946 blev Petersén afskediget og religionshistorikeren Thede Palm, som havde arbejdet for C-byrån siden 1943, overtog lederposten. Samtidig blev organisationens navn ændret til T-kontoret (igen efter chefens fornavn), så forsvaret officielt kunne sige, at det miskrediterede C-byrån ikke længere eksisterede.

Se også 
 KSI
 T-kontoret
 IB

Referencer 

Svenske efterretningstjenester
Sverige under 2. verdenskrig
Norge under 2. verdenskrig
Etableret i 1939
Ophørt i 1946
Sveriges militær
T-kontoret

T-kontoret var en svensk efterretningstjeneste, der var aktiv mellem 1946 og 1965. Det var efterfølgeren til C-byrån og forgængeren til IB. T-kontoret blev ledet af Thede Palm.

Se også 
KSI
C-byrån
IB

Referencer 

Svenske efterretningstjenester
Etableret i 1946
Ophørt i 1965
Sveriges militær
Sveriges retsvæsen
Informationsbyrån

Informationsbyrån forkortet IB var en hemmelig svensk efterretningstjeneste i den svenske hær. Dens to primære formål var at være bindeled mellem udenlandske efterretningstjenester og at indsamle information om kommunister og andre individer, der blev opfattet som en trussel mod nationen. 

Efterretningstjenesten oprettet i 1965, hvor den erstattede T-kontoret, og den fungerede frem til 1978, hvor den blev opløst efter afsløringen af Informationsbyråns operationer, der blev kendt som IB-affären. Den blev ledet af Birger Elmér.

Se også 
KSI
C-byrån
T-kontoret

Referencer 

Svenske efterretningstjenester
Sveriges militær
Sveriges retsvæsen
Etableret i 1965
Ophørt i 1978
Pjotr Kapitsa

Pjotr Leonidovich Kapitsa eller Peter Kapitza (, rumænsk: Petre Capiţa, født 8. juli 1894, død 8. april 1984) var en ledende sovjetisk fysiker. Han modtog nobelprisen i fysik i 1978 "for sine grundlæggende opfindelser og opdagelser inden for området lavtemperaturfysik.

Referencer

Eksterne henvisninger 

Fysikere fra Sovjetunionen
Nobelprismodtagere i fysik
Nobelprismodtagere fra Sovjetunionen
Nis Bøgvad

Nis Bøgvad (født 22. april 1966) er en dansk musiker og musikproducer, som er kendt som den ene halvdel af duoen Back to Back, som han dannede med Morten Remar i 1986. Han har siden arbejdet med musik på en lang række film og tv-produktioner.

Duoen slog igennem i 1989 med sangen "Jonathan", der blev et stort hit fra duoens andet album Crackstreet. Singlen "En Som Dig" fra bandet tredje album Gløder af håb (1991) blev ligeledes et stort hit. Efterfølgende gik duoen hver til sit, inden den i forbindelse med et opsamlingsalbum i 1999 genoptog samarbejdet. Efter Popfiction fra 2003 og efterfølgende koncerter stoppede den igen. Duoen er gået sammen igen i 2016 og er begyndt at spille offentligt igen.

Eksterne henvisninger 
 

Musikere fra Danmark
Carl Petersén

Carl Jacob Karsten Petersén (født 18. april 1883 i Stockholm, død 14. april 1963) var en svensk militærmand (oberstløjtnant) og chef for den militære efterretningstjeneste C-byrån.

Biografi 
Carl Petersén var søn af kancellirådmand Carl Petersén og Ingeborg Tanberg. Han blev sekondløjtnant ved Upplands artilleriregiment (A 5) 1903, kaptajn 1916 og major i hæren 1932. Han gik på Gymnastik- och idrottshögskolan 1907, var major og instruktør i persisk tjeneste 1911-1913 samt deltog i Slaget ved Gallipoli 1915. Samme år aflagde han certifikatprøven til at flyve gasballon. Petersén deltog i Den finske borgerkrig som oberstløjtnant 1918.
Han var derefter attaché i Warszawa 1919-1920, sad i kommissionen for udveksling af den græske og tyrkiske civilbefolkning 1923-1925, deltog i den bulgarske flygtningekommission 1926-1928, i Syrien 1929, i Folkeforbundets grænsereguleringskommission i Syrien og Iran 1932. Petersén var afdelingschef ved den internationale Røde Kors i Paris 1921-1937, generalsekretær i Kungliga svenska aeroklubben 1937-1939 og aktiv i B-afdelingen 1939-1940. Han blev hjemkaldt til Sverige for at lede den hemmelige militære efterretningstjeneste, hvor han var chef for C-byrån 1940-1946. I 1944 ledte han på svensk side efterretningsoperationen Operation Stella Polaris.
Han har modtaget en lang række ordner og udmærkelser bl.a. Dannebrogordenen.

Referencer 

Kommandører af Dannebrog
Militærfolk fra Sverige
Wilhelm Filchner

Wilhelm Filchner (født 13. september 1877, død 7. maj 1957 i Zürich i Schweiz) var en tysk ekspeditionsleder.

I en alder af 21 år deltog Filchner i sin første ekspedition til Rusland og rejste to år senere (1900) på hesteryg over Pamir. I 1903-1905 ledte han en ekspedition fra Xining til det østlige Tibet og 1911-1912 den anden tyske sydpolarekspedition til Weddellhavet og opdagede Prins Luitpold-land, en forlængelse af Coats land. 1926-1928 foretog han en ny ekspedition til Centralasien fra Kuldja til Xining og gennem det østlige Tibet til Leh.
Under første verdenskrig blev Filchner, som havde oprettet et tysk pressekontor i Norge, afsløret som spionleder og måtte forlade landet. Han var medlem af Det tyske selskab for racehygiejne.
Under anden verdenskrig sad han interneret i Indien. Senere boede han i Pune i Maharashtra i Indien.

Udvalgt bibliografi 
 Ein Ritt über den Pamir (1903)
 Wissenschaftliche Ergebnisse der Expedition Filchner nach China und Tibet (11 bind og 6 kortbilag 1906-1914)
 Zum sechsten Erdteil (1922)
 Hui-Hiu, Asiens Islamkämpfe (1928)
 Om mani padme hum. Meine China- und Tibet-Expedition 1925-1928 (1929).

Polarforskere fra Tyskland
Opdagelsesrejsende fra Tyskland
Personer fra München
Tyskere i 1800-tallet
Tyskere i 1900-tallet
Marin grænse

Et steds marine grænse er en betegnelse for højeste havniveau efter den seneste istid. I den seneste istid var blandt andet hele Skandinavien dækket af is. Isdækkets størrelse havde sin største udbredelse for 23.000 år siden.

Isens vægt gjorde, at jordskorpen blev trykket ned (omtrent i et 1:3 forhold; for eksempel 100 m is trykkede landskabet 30 m ned, 200 m is trykkede landskabet 60 m ned, osv.). Isen i Skandinavien var tykkest over de centrale dele af Den Botniske Bugt i Sverige, hvor istykkelsen var ca. 3.000 m. Det vil sige, at landskabet var trykket ca. 1.000 m ned i forhold til i dag.

I den første tid efter isen smeltede hævede landskabet sig hurtigt, senere blev det i et mere afdæmpet tempo. Omkring Den Botniske Bugt, foregår landhævningerne fortsat så hurtigt, at det er mærkbart i løbet af et menneskeliv. 

Den marine grænse er det højeste niveau, som havet har haft på et sted efter det blev frit for is, og en hyppig forkortelse for denne er MG. Den marine grænse bestemmes ved højden af strandlinjen, ofte på baggrund af rester efter marine dyr. MG kan med høj nøjagtighed også bestemmes ved at analysere kerneprøver fra moser, idet hver millimeter af kernen repræsenterer aflejringer, der kan dateres ved hjælp af en kulstof-14-datering.

Grunden til, at havet stod højere ved afslutningen af istiden er, at hele den skandinaviske landplade blev presset ned af isens vægt. Efter isen smeltede, oversvømmede havet det nedtrykte land. Efter landet hævede sig igen, trak havet sig tilbage og landet blev tørt.

Referencer

Se også 

 Landhævning

Geologi
Geografi
Louise Nimb

Louise Sophie Thora Nimb, eller Louise Nimb (født 9. oktober 1842 i Holstebro, død 3. maj 1903 i København) var en dansk kok og leder af flere restauranter i København i 1800-tallet. Hendes kogebog Fru Nimbs Kogebog udkom i 1888. I 1896 udsendte hun også en bog om brug grønsager til vegetarmiddage og en syltebog.

Kilder og henvisninger 

Kokke fra Danmark
En hvid, hvid dag

En hvid, hvid dag  er en dramafilm fra 2019 instrueret af Hlynur Palmason.

Medvirkende 
 Ingvar Sigurdsson som Ingimundur
 Ída Mekkín Hlynsdóttir som Salka
 Hilmir Snær Guðnason som Olgeir
 Sara Dögg Ásgeirsdóttir som Ingimundurs kone
 Björn Ingi Hilmarsson som Trausti
 Elma Stefania Agustsdottir som Elín

Kilder og Eksterne henvisninger 
 

Film fra 2019
Dramafilm fra Island
Black Widow (film)

Black Widow er en amerikansk superheltefilm fra 2021, instrueret af Cate Shortland, og baseret på Marvel's tegneseriefigur af samme navn.

Den er den fireogtyvende film i Marvel Cinematic Universe.

Medvirkende 
 Scarlett Johansson som Natasha Romanoff / Black Widow
 David Harbour som Alexei Shostakov / Red Guardian
 Florence Pugh som Yelena Belova / Black Widow
 O-T Fagbenle som Rick Mason
 Rachel Weisz som Melina / Black Widow
 Ray Winstone som Dreykov
 William Hurt som Thaddeus Ross / Thunderbolt
 Robert Downey Jr. som Tony Stark / Iron Man

Eksterne henvisninger 
 
 Black Widow på Kino.dk

Film baseret på Marvel Comics
Amerikanske film fra 2021
Thrillerfilm fra USA
Værker om hjernevask
Jumanji: The Next Level

Jumanji: The Next Level  er en amerikansk actionfilm fra 2019 instrueret af Jake Kasdan. Den er den anden i Jumanji-serien.

Medvirkende 
 Dwayne Johnson som Dr. Smolder Bravestone
Jack Black som Professor Sheldon "Shelly" Oberon
 Ser'Darius Blain som Anthony "Fridge" Johnson
 Kevin Hart som Franklin "Mouse" Finbar
 Danny Glover som Milo Walker
Danny DeVito som Eddie Gilpin
Karen Gillan som Ruby Roundhouse

Kilder og Eksterne henvisninger 
 

Amerikanske film fra 2019
Actionfilm fra USA
Eventyrfilm fra USA
Portlandcement

Portlandcement er den mest almindelige type cement, der anvendes overalt i verden som en grundingrediens i beton, mørtel og stuk. Den blev udviklet fra andre typer hydraulisk kalk i England i slutningen af 1800-tallet af Joseph Aspdin. Den består af et fint pulver, der er produceret ved opvarmning af kalksten og lermineraler i en cementovn til dannelse af cementklinker, formaling af klinkerne og tilsætning af 2-3 % gips. Der eksisterer flere typer Portlandcement. Den mest almindelige, kaldet almindelig Portlandcement (OPC), er grå, men hvid Portlandcement findes også. Navnet stammer fra dets lighed med Portland-sten, der brydes på Portland-halvøen i Dorset, England. Det blev navngivet af Joseph Aspdin, der fik patent på det i 1824. Hans søn William Aspdin betragtes imidlertid som opfinderen af "moderne" Portlandcement på grund af sit udviklingsarbejde i 1840'erne.

Portlandcement er ætsende, så det kan forårsage kemiske forbrændinger. Cementpulver kan forårsage irritation eller ved stor eksponering lungekræft. Desuden kan det indeholde nogle farlige komponenter, såsom krystallinsk silica og hexavalent krom. Miljøpåvirkningen fra det høje energiforbrug, der kræves til udvinding, fremstilling og transport af cement, og den dertil knyttede luftforurening, herunder udledning af drivhusgasser (f.eks. kuldioxid), dioxin, NOx, SO2 og partikler, er en kilde til bekymringer. Produktionen af Portlandcement bidrager til ca. 10 % af verdens kuldioxidemission. Som konsekvens af den globale befolkningstilvækst har Det internationale Energiagentur estimeret, at cementproduktionen vil stige til mellem 12 og 23 % frem mod 2050. Der er flere igangværende forskningsprojekter, der søger efter passende alternativer til Portlandcement.

De lave produktionsomkostninger, og den store tilgængelighed af kalksten, skifer og andre naturligt forekommende materialer, der bruges i Portlandcement, gør det til et af de billigste byggematerialer, der blev bredt anvendt i det forrige århundrede. Beton fremstillet af Portlandcement er et af verdens mest alsidige byggematerialer.

Referencer 

Cement
Robert Woodrow Wilson

Robert Woodrow Wilson (født 10. januar 1936) er en amerikansk astronom, der sammen med Arno Allan Penzias, opdagede kosmisk baggrundsstråling i 1964. Sammen modtog de nobelprisen i fysik i 1978 for deres opdagelse.

Mens han arbejdede på en ny type antenne på Bell Labs i Holmdel Township, New Jersey, fandt de, at kilden til lyd i atmosfæren ikke kunne forklares. Efter at have fjernet alle potentielle kilder til lyd, inklusive fugleklatter på antennen, blev lyder til sidst identificeret som kosmisk baggrundsstråling, hvilket blev bekræftelse af Big Bang-teorien.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Sheldon Glashow

Sheldon Lee Glashow (født 5. december 1932) er en amerikansk teoretisk fysiker. Han modtog nobelprisen i fysik i 1979 sammen med Steven Weinberg og Abdus Salam for sit arbejde med elektrosvag krafter. Han er Metcalf Professor i matematik og fysik på Boston University og Eugene Higgins Professor of Physics, Emeritus, ved Harvard University. Han er også medlem Board of Sponsors på Bulletin of the Atomic Scientists.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Abdus Salam

Mohammad Abdus Salam NI, SPk, KBE (født 26. januar 1926, død 21. november 1996), var en pakistansk teoretisk fysiker. Han modtog nobelprisen i fysik i 1979 sammen med Sheldon Glashow og Steven Weinberg for sine bidrag til teorien om elektrosvag kraft. Han var den første pakistaner, der modtog en nobelpris i naturvidenskab, og kun den anden fra et muslimsk land, der modtog nogen nobelpris overhovedet (efter Anwar Sadat fra Egypten).

Referencer

Eksterne henvisninger 

Fysikere fra Pakistan
Nobelprismodtagere i fysik
Nobelprismodtagere fra Pakistan
Modtagere af Royal Medal
Æresdoktorer ved University of Cambridge